༄༅། །ཚེ་དཔག་ཏུ་མེད་པ་ལྷ་དགུའི་དབང་གི་བརྒྱུད་པའི་གསོལ་འདེབས་ཀྱི་ཁ་སྐོང་ནི། ༄༅། །ལྷ་མཆོག་སེང་གེ་བུདྡྷ་སིངྷ་དང་། །ནམ་མཁའ་དཔལ་བཟང་ཀུན་དགའ་བསོད་ནམས་དང་། །ནམ་མཁའ་སངས་རྒྱས་ནམ་མཁའ་དཔལ་བཟང་ཞབས། །སངས་རྒྱས་ཕུན་ཚོགས་རྣམས་ལ་གསོལ་བ་འདེབས། །ཚུལ་ཁྲིམས་ལྷུན་གྲུབ་ཚུལ་ཁྲིམས་རིན་ཆེན་སོགས། །དབང་བསྐུར་གདམས་པའི་བཀའ་སྲོལ་ལེགས་འདོམས་པའི། །དངོས་བརྒྱུད་དཔལ་ལྡན་བླ་མ་ཐམས་ཅད་དང་། །ཡི་དམ་ལྷ་ཚོགས་རྣམས་ལ་གསོལ་བ་འདེབས། །ཞེས་མཁན་ཆེན་སངས་རྒྱས་ཕུན་ཚོགས་ཀྱིས་མཛད་པ་ཁ་འགེངས་དང་བཅས་པ་འདིའང་དབུ་མཛད་བླ་མ་ཀུན་དགའ་བསོད་ནམས་པའི་གསུང་བསྐུལ་ལྟར་བནྡེ་ཚུལ་རིན་གྱིས་བྲིས་པའོ།།